Et forbud kan få mange af dem, der praktiserer rituel drengeomskæring, til at forlade landet, skriver Jens-Andre og spørger forbudstilhængerne om det er en acceptabel pris?

- Vil danske læger smide jøderne ud af landet?

- Det er utvivlsomt ikke hensigten, men det kan blive konsekvensen af det forbud mod rituel drengeomskæring, som flere hundreder af dem nu slår til lyd for.

Sådan indleder Jens-André P. Herbener et læserbrev til nationen! om de op mod 400 danske læger, der i et åbent brev til Lægeforeningens formand og etiske udvalg, har argumenteret for et forbud mod religiøs omskæring.

Se også: 45 tissemænd skåret i stykker: Nu vil de have et forbud

I det skjulte eller i udlandet

Jens-Andre synes nemlig de forbuds-glade læger mangler at forholder sig til, at et forbud efter al sandsynlighed ikke vil stoppe den årtusindgamle kernetradition i store dele af islam og især jødedom. Og han peger på tre ting, der vil ske hvis et forbud træder i kraft:

- Skulle et forbud blive vedtaget, vil den rituelle drengeomskæring enten blive foretaget i det skjulte – og uden mulighed for afgørende lægehjælp, hvis noget skulle gå galt.

- En situation parallel med tidligere tiders abortforbud vil altså blive konsekvensen.

- Eller også vil drengeomskæringen blive foretaget i udlandet, og dermed vil den blot blive flyttet et andet sted hen, ikke stoppet.

Se også: Zouheirs mor blev sur: Hans søn skal nemlig ikke omskæres

Eller også forlader folk landet i protest

- Alternativt kan et forbud få mange af dem, der praktiserer rituel drengeomskæring, til at forlade landet. Det har både danske og udenlandske jøder advaret kraftigt om.

- Her bør forbudstilhængerne være glasklare: Er dét en acceptabel pris?

- Naturligvis er det legitimt at problematisere rituel omskæring af drengebørn, da omskæringen kan have negative konsekvenser.

- Selv om det kun drejer sig om et lille antal tilfælde, bør de naturligvis tages alvorligt.

Forbud stopper ikke identitetsbærende kernetraditioner

- Saglig kritik, vedvarende information og dialog – ikke kriminalisering, dæmonisering og pøbelhysteri – bør imidlertid være vejen frem. Det er afgørende at understrege.

- Forbud kan nemlig ikke standse ældgamle identitetsbærende kernetraditioner.

- F.eks. har kristne i historiens løb forsøgt at komme jøder til livs med forbud, forfølgelser, massakrer, landsforvisninger og folkedrab.

- Jøderne og deres årtusindgamle traditioner består imidlertid stadig, slutter Jens-Andre, men hvad mener du?

Tror du at nogen vil rejse ud af Danmark, hvis omskæring af drengebørn bliver forbudt?